‘ત્યારેય કાંઈ એટલી બધી બંધી નહોતી.’ ઈલા તિરસ્કારપૂર્વક મને જોઈ રહી, ‘તમે તો સાવ જૂનવાણી જ રહ્યા.’ ઈલા આવું બોલતી ત્યારે મને ખીજ ચડતી. છતાં હું મન મનાવતો. આવા લાગણીવેડા જોઈને ઈલાને જ નહિ, હરકોઈને અકળામણ થયા વગર ન રહે. સવારે ઊઠતાંની સાથે ઉમંગ કરાગ્રે વસ્તે…. ને બદલે રીતુને એસ.એમ.એસ. કરે. પોતે સ્વપ્નમાંયે ઈલાને યાદ કરી છે ? સાંજે રીતુનો ફોન આવ્યા પછી જ ઉમંગ જમવા બેસે. પોતે ઈલા દૂધ ગરમ કરી રહે એટલી વારેય રાહ જોઈ છે ?